Nurafshon shahar IIB boshlig‘i, podpolkovnik Navro‘z Omonboyev vafot etdi. Bu haqda Toshkent viloyati hokimligi xabar berdi. Ma’lum qilinishicha, Navro‘z Omonboyev bugun, 26 may kuni ertalab soat 04:30larda "Kuchlik" neft bazasi yaqinida avtohalokatga uchragan. Navro‘z Omonboyev 1985 yil 21 mart kuni Zangiota tumanida tug‘ilgan. U bir yildan ko‘proq vaqt davomida Nurafshon shahar IIB boshlig‘i lavozimida ishlab kelayotgandi. Joriy yilning 17 may kuni jinoyat ishlari bo‘yicha Xonqa tuman sudining raisi Maqsudbek Qilichev ham avtohalokat sabab vafot etgandi.